VIDEO Paradoxul Borussia Dortmund: primește de două ori mai mulți bani dacă PIERDE finala Champions League cu Real Madrid decât dacă ar câștiga trofeul!
Marea finală de pe Wembley, Real Madrid - Borussia Dortmund, se va disputa pe 1 iunie.
Real Madrid și Borussia Dortmund vor lupta pe 1 iunie, pe legendarul Wembley, pentru trofeul Champions League, iar Bild scrie despre paradoxul echipei germane: Borussia primește mai mulți bani dacă pierde marea finală, nu dacă o câștigă!
Clubul din Dortmund ar primi cu 20 de milioane de euro în plus dacă ar pierde. Motivul?
25 + 15 = 40 de milioane de euro dacă pierde, 20 de milioane dacă ia trofeul
În cazul în care Real Madrid ar deveni campioana Europei, ar trebui să plătească 25 de milioane de euro din bonusurile convenite în momentul transferului lui Jude Bellingham, care a costat 103 milioane de euro în vara anului trecut.
La acestea s-ar adăuga un premiu de aproximativ 15 milioane de euro acordat de UEFA echipei învinse.
Dacă, în schimb, Hummels și colegii săi ar câștiga titlul, ar primi ”doar” cele 20 de milioane de euro alocate de UEFA învingătorilor, dar nu ar primi, evident, și bonusul pentru Bellingham.
O situație ciudată, care cu siguranță nu o va împiedica pe Borussia Dortmund să caute o performanță istorică precum cea din 1997, când favorita Juventus a pierdut în marea finală cu 1-3.
Borussia Dortmund, din ”grupa morții” până în finala Champions League
Oricum ar decurge finala de pe Wembley, ea va fi un succes pentru Borussia Dortmund, subliniază și Tuttomercatoweb.
Din punct de vedere sportiv, incontestabil, deoarece echipa lui Edin Terzic nu era printre favoritele la câștigarea Ligii Campionilor, ba chiar mulți o vedeau eliminată din "grupa morții", cu AC Milan, PSG și Newcastle.
Din punct de vedere financiar, de asemenea, deoarece în vistieria clubului vor ajunge mulți bani chiar și în caz de înfrângere.
VIDEO Rezumatul semifinalelor retur din Champions League, PSG - Borussia Dortmund 0-1 și Real Madrid - Bayern Munchen 2-1
Urmăriți SPORT.RO și pe Google News